Gísli Þorgeir Kristjánsson er gengin í raðir Kiel . mbl.is / , Kristinn Magnússon Ívar Benediktsson Undanfarin tvö keppnistímabil vantaði herslumuninn upp á hjá FH-ingum að vinna Íslandsmeistaratitilinn . Liðið lék til úrslita á báðum tímabilum en laut í lægra haldi , fyrst fyrir Val og síðan fyrir ÍBV í vor sem leið . Fyrra tímabilið , 2016 / 2017 , varð FH deildarmeistari og í vor varð það jafnt að stigum og Selfoss og ÍBV en síðarnefnda liðið hafði betur vegna innbyrðisúrslita þegar deildarkeppnin varð gerð upp . Með fullri virðingu fyrir þeim sem fylla skörð þeirra sem koma í staðinn vantar nokkuð upp á að þeir sem komu standi þeim á sporði sem fóru , að minnsta kosti eins og geta þeirra er á þessari stundu . Gísli Þorgeir Kristjánsson , eitt mesta efni sem komið hefur fram hér á landi á síðustu árum í handboltanum , fór til Kiel .